اویان نیوز: فدرال اورال اونیورسیتهسیندن ویکتور گروهووسکی، ایشلری تاماملادیقلارینی گؤلون دیبینده تاپدیقلاری پارچالارین گؤکداشی اولدوغونو سؤیلهدی
روسیانین اورال بؤلگهسینده جمعه گونو دوشن گؤکداشینین پارچالارینین چئبارکول گؤلونون درینلیکلرینده اولدوغو آچیقلاندی.
فدرال اورال اونیورسیتهسیندن ویکتور گروهووسکی، ایشلری تاماملادیقلارینی گؤلون دیبینده تاپدیقلاری پارچالارین گؤکداشی اولدوغونو سؤیلهدی.
گروهووسکی، “تاپدیقلاریمیز آدی گؤی داشی. تاپدیغیمیز داش یوزده ۱۰ جیواریندا دمیر احتیوا ائدیر. بؤیوک بیر احتیماللا چئبارکول گؤکداشی اولاراق ایسیملندیریلجک.” دئدی.
روسیا علملر آکادئمیسی عضوو ده اولان گروهووسکی، گؤکداشی آدینین وئریلمهسی اوچون معلوماتلارین اوّلجه اولوسلار آراسی مئتئورولوژ بولتنینده یایینلاناجاغینی، پروسهسین ۲-۳ آی کیمی بیر زامان آلاجاغینی ایفاده ائتدی.
روسیانین اورال بؤلگهسینده گؤکداشی یاغیشینا سبب اولان گؤکداشینین دونیا آتموسفرینه چارپدیغی سیرادا ۱۵ متر سویهسینده اولدوغو، سسدن داها سرعتلی حرکت ائتدیگی و پارچالاناراق دونیایا دوشدویو ایفاده ائدیلیر.
چئلیابینسک بؤلگهسینده تأثیرلی اولان گؤکداشلار سس بومباسی تأثیری ائدهرک مینلرله بینانین شوشهلرینین قیریلماسینا و مین ۲۰۰-دن چوخ وطنداشین دا یارالانماسینا سبب اولدو.
روسیا ساغلیق باخانلیغی معلوماتلارینا گؤره بؤیوک اکثریتی شوشهلرین قیریلماسیندان قایناقلانان خسارت سببی ایله ۵۲ نفرین معالیجهسی داوام ائدیر.
ت ر ت
azb_Arab azb_Arab azb_Arab azb_Arab azb_Arab azb_Arab azb_Arab azb_Arab ckb_Arab